ไฟแนนเชียลไดเจสต์
RS เช่าที่ดิน &#8216;เชษฐโชติศักดิ์&#8217;
30 ม.ค. 2556

RS เช่าที่ดิน ‘เชษฐโชติศักดิ์’
บริษัท อาร์เอส (RS) ทำสัญญาเช่าที่ดินระหว่างบริษัทกับ น.ส.มาลี เชษฐโชติศักดิ์ นางสุจีรา เชษฐโชติศักดิ์ และนางชณภา เชษฐโชติศักดิ์ ซึ่งเข้าข่ายเป็นรายการที่เกี่ยวโยงกัน ตามประกาศคณะกรรมการกำกับตลาดทุนฯ 
บริษัท อาร์เอส ทำสัญญาเช่าที่ดินซึ่งตั้งอยู่บนโฉนดเลขที่ 22691 และ 22692 ต.ลาดยาว อ.จตุจักร กรุงเทพมหานคร เนื้อที่ 152 ตารางวา อัตราค่าเช่าเดือนละ 2 หมื่นบาท ตั้งแต่วันที่ 1 ก.พ. 255631 พ.ค. 2558 มูลค่ารวม 5.8 แสนบาท เพื่อเป็นตั้งสำนักงานของบริษัท ใกล้เคียงราคาตลาด
‘กิตติ ชีวะเกตุ’ ถือหุ้น HYDRO 13% 
บริษัท ไฮโดรเท็ค (HYDRO) แจ้งการเปลี่ยนแปลงผู้ถือหุ้นใหญ่ของบริษัท โดยนายกิตติ ชีวะเกตุ ประธานเจ้าหน้าที่บริหารและกรรมการผู้จัดการ บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) เพิ่มเป็น 17.10 ล้านหุ้น คิดเป็นสัดส่วน 13.16% ของทุนเรียกชำระแล้ว เมื่อวันที่ 9 ม.ค. 2556 จากที่ผ่านมาถือจำนวน 10.10 ล้านหุ้น หรือ 7.78% 
อย่างไรก็ตาม บริษัทไม่ได้มีการเปลี่ยนแปลงคณะกรรมการ คณะกรรมการบริหาร รวมทั้งนโยบายการทำธุรกิจแต่อย่างใด
BGH ซื้อหุ้น KDH 11 ก.พ.18 มี.ค.
บริษัท กรุงเทพดุสิตเวชการ (BGH) เปิดเผย การทำคำเสนอซื้อหุ้น (เทนเดอร์ออฟเฟอร์) ของบริษัท โรงพยาบาลกรุงธน (KDH) โดยบริษัท รอยัลบางกอก เฮ็ลธ์แคร์ ระยะเวลาทำคำเสนอซื้อ วันที่ 11 ก.พ.–18 มี.ค. 2556 เพื่อเสนอซื้อหุ้นทั้งหมดของ KDH ที่ราคา 55 บาท/หุ้น ทั้งนี้ราคารับซื้อต่ำกว่าราคาในตลาดที่ซื้อขายกันที่ 58.50 บาท คาดว่าคงจะมีนักลงทุนรายย่อยไม่นำหุ้นมาขายเพิ่มเติมแต่อย่างใด
DCC กำไรทรงตัว 1,255 ล้าน
บริษัท ไดนาสตี้เซรามิค (DCC) เปิดผลประกอบการงวดปี 2555 กำไรสุทธิ 1,255.25 ล้านบาท ใกล้เคียงกับปี 2554 ที่มีกำไรสุทธิ 1,243.20 ล้านบาท ทั้งนี้คณะกรรมการบริษัทมีมติแจกเงินปันผลงวดไตรมาส 4 ปี 2555 ในอัตราหุ้นละ 0.73 บาท
TPC แจกเงินปันผล 4%
คณะกรรมการบริษัท ไทยพลาสติกและเคมีภัณฑ์ (TPC) มีมติอนุมัติการจ่ายเงินปันผลในอัตราหุ้นละ 1.50 บาท คิดเป็นอัตราผลตอบแทนประมาณ 4.1% ให้แก่ผู้ถือหุ้นที่มีชื่อในทะเบียนวันที่ 5 เม.ย. 2556 โดยจ่ายจากกำไรสุทธิของปี 2555 จำนวน 3,333 ล้านบาท หรือ 3.81 บาทต่อหุ้น และกำไรสะสม